Държавен вестник, бр. 97, 2019 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  97
ПОСТАНОВЛЕНИЕ № 305 
ОТ 5 ДЕКЕМВРИ 2019 Г.
за структурни промени в системата на здра­
веопазването
МИНИСТЕРСКИЯТ СЪВЕТ
П О С Т А Н О В И :
Чл. 1. Закрива Дома за медико-социални 
грижи за деца – Видин, считано от 1 януари 
2020 г.
Чл. 2. (1) Министърът на здравеопазване-
то да определи състава на ликвидационната 
комисия и да сключи договор с членовете є 
до 15 февруари 2020 г.
(2) Ликвидационната комисия по ал. 1 да 
извърши всички действия по ликвидация на 
лечебното заведение по чл. 1 до 15 юли 2020 г.
Чл. 3. Трудовите правоотношения с рабо-
тещите в лечебното заведение по чл. 1 да се 
уредят съгласно чл. 328, ал. 1, т. 1 от Кодекса 
на труда. 
Чл. 4. Активите и пасивите, както и другите 
права и задължения на лечебното заведение 
по чл. 1 се поемат от Министерството на 
здравеопазването.
Чл. 5. Документите от архива на закритото 
лечебно заведение по чл. 1, с изключение на 
документите, предадени от ликвидационна-
та комисия по чл. 2, ал. 1 на съответните 
регионален държавен архив и териториално 
поделение на Националния осигурителен 
институт, се предават за съхранение до изти-
чането на определените им за това срокове 
на Регионалната здравна инспекция – Видин.
Чл. 6. Разходите за ликвидацията на ле-
чебното заведение по чл. 1, включително 
за обезщетенията по Кодекса на труда, се 
изплащат от бюджета на Министерството на 
здравеопазването.
Чл. 7. Създава от 1 януари 2020 г. Център 
за комплексно обслужване на деца с увреж-
дания и хронични заболявания – Видин, към 
Министерството на здравеопазването като 
юридическо лице на бюджетна издръжка за 
специфичните си функции със седалище Видин 
и с предмет на дейност:
1. подкрепа на семействата на деца с увреж-
дания и хронични заболявания за назначаване 
и провеждане на ранна диагностика, диагно-
стика, лечение и медицинска и психосоциална 
рехабилитация;
2. продължително лечение и рехабилита-
ция на деца с увреждания и тежки хронични 
заболявания и обучение на родителите им за 
поемане на грижата в семейна среда;
3. осигуряване на посещения от медицин-
ски специалисти за оказване на специфични 
грижи за деца с увреждания и тежки хронични 
заболявания, отглеждани в семейна среда и 
в социална услуга резидентен тип;
4. осигуряване на специализирани палиа-
тивни грижи за деца. 
Чл. 8. (1) Определя численост на персонала 
на центъра по чл. 7 – 28 щатни бройки.
(2) Трудовото правоотношение с директора 
на центъра по чл. 7 възниква въз основа на 
конкурс. Конкурсът се обявява от министъра 
на здравеопазването.
Чл. 9. (1) Центърът по чл. 7 се създава на 
основата на материално-техническата база, 
ползвана от Дома за медико-социални грижи 
за деца – Видин.
(2) Министърът на здравеопазването да из-
даде заповед за предоставяне на недвижимите 
имоти и движимите вещи – държавна собстве-
ност, ползвани от Дома за медико-социални 
грижи за деца – Видин, които преминават 
към центъра по чл. 7.
(3) Документите относно недвижимите 
имоти и движимите вещи по ал. 2 се предават 
на центъра по чл. 7.
Заключителни разпоредби
§ 1. В приложението към чл. 2, ал. 3 от 
Постановление № 148 на Министерския съвет 
от 2017 г. за приемане на Устройствен правил-
ник на Министерството на здравеопазването 
(обн., ДВ, бр. 60 от 2017 г.; изм. и доп., бр. 1 
и 100 от 2018 г. и бр. 26 и 54 от 2019 г.) се 
правят следните изменения:
1. В пореден № 14, в колона „Обща числе-
ност на персонала“ числото „1366“ се заменя 
с „1338“.
2. В пореден № 19, в колона „Обща численост 
на персонала“ числото „25“ се заменя с „53“.
§ 2. (1) В срок до три месеца от влизането 
в сила на постановлението министърът на 
здравеопазването да обяви и проведе конкурс 
по Кодекса на труда за заемане на длъж-
ността директор на Центъра за комплексно 
обслужване на деца с увреждания и хронични 
заболявания – Видин.
(2) До провеждането на конкурс длъж-
ността директор на Центъра за комплексно 
обслужване на деца с увреждания и хронични 
заболявания – Видин, се заема по трудово 
правоотношение, възникнало на основание 
чл. 68, ал. 1, т. 4 от Кодекса на труда.
§ 3. В срок до 10 януари 2020 г. министърът 
на здравеопазването да утвърди структурата 
на Центъра за комплексно обслужване на деца 
с увреждания и хронични заболявания – Ви-
дин, броя на леглата и щатното разписание 
по длъжности.
§ 4. В срок до 10 януари 2020 г. министърът 
на здравеопазването да издаде заповедта по 
чл. 9, ал. 2.
§ 5. Постановлението се приема на осно-
вание чл. 35, ал. 1 и чл. 52, ал. 1 от Закона 
за лечебните заведения и чл. 3, ал. 1 от На-
редбата за условията и реда за ликвидация на 
лечебните заведения по чл. 5, ал. 1 от Закона 
за лечебните заведения, приета с Постановле-
ние № 28 на Министерския съвет от 2000 г.